
                                                                                                                                  Anexă 6 
Particularităţi în 
COMPLETAREA 
cererii pentru acordarea de autorizaţii CEMT pentru anul 2027 
şi participarea la alocarea relaţiilor nerestricţionate:

Următorii termeni utilizaţi: 
● autorizaţie CEMT valabilă pe una din relaţiile restricţionate sau
● autorizaţie CEMT nerestricţionată sau

● autorizaţie CEMT fără restricţie, 
se referă la o autorizaţie CEMT care poate fi utilizată pe teritoriul statului/relaţiei restricţionate. 
Ștampila rosie pe autorizatia CEMT restrictionează accesul pe teritorul statului cu indicativul respectiv.

Relaţiile restricţionate pe autorizaţia CEMT sunt:

● Austria - A
● Grecia - GR
● Italia - I
● Federaţia Rusă - RUS
● Ungaria  - H
(1) Relaţiile pentru care se pot solicita autorizaţii CEMT nerestricţionate prin Cererea de solicitare în format electronic, se completează în rubrica corespunzătoare de pe cerere, PENTRU FIECARE CATEGORIE, astfel:
	
	
	
	
	
	exemplu:

	Austria
	A
	nr CEMT EURO (*) ... nerestrictionate:
	
	
	1

	Grecia
	GR
	nr CEMT EURO (*)... nerestrictionate:
	
	
	0

	Italia
	I
	nr CEMT EURO (*)... nerestrictionate:
	
	
	0

	Federaţia Rusă
	RUS
	nr CEMT EURO (*)... nerestrictionate:
	
	
	0

	Ungaria
	H
	nr CEMT EURO (*) ... nerestrictionate:
	
	
	1

	
	
	(*) (se menţionează categoria CEMT solicitată)
	
	
	


(2) Pentru utilizarea eficientă a autorizaţiilor CEMT, numărul relaţiilor restricţionate solicitate (relaţiile menţionate la punctul 1) nu poate fi mai mare de 4.

(3). Prin relaţie restrictionată se întelegere una din cele 5 relaţii menţionate la punctul (1), indiferent de numărul autorizaţiilor CEMT solicitate pentru fiecare relaţie restricţionată. 

(4). În cazul în care operatorul de transport solicitant doreşte, motivat de relaţiile contractuale declarate pe cererea de solicitare CEMT, ca toate autorizaţiile CEMT solicitate să fie nerestricţionate pe 4 din cele 5 relaţii menţionate la pct. (1) de mai sus, analiza „istoricului” activităţii este obligatorie; numărul autorizaţiilor CEMT nerestricţionate care intră în calcul pe fiecare relaţie este, în acest caz, raportat la ponderea curselor efectuate pe fiecare relaţie restricţionată.
(5).  Pentru a evita dispersarea autorizaţiilor CEMT nerestrictionate, în cazul operatorilor de transport noi solicitanţi: 

i. numărul total al autorizaţiilor CEMT nerestricţionate solicitate pe toate relaţiile restricţionate (maxim patru relaţii), nu va depăşi dublul numărului autorizaţiilor CEMT solicitate; 
	Ex: Solicitantul aplică pentru 10 autorizaţii CEMT; acestea pot fi grupate ca „libere” pe oricare din cele 4 restricţii admise (ex: Grecia, Italia, Rusia, Ungaria), astfel încât numărului total al restricţiilor pe cele patru relaţii solicitate să nu depăşească dublul numărului autorizaţiilor CEMT solicitate, adică, în acest caz, 20.


ii. în cazul particular al solicitării, pentru un parc minim, a unei singure autorizaţii CEMT se admite un număr de maxim două relaţii CEMT nerestricţionate pe solicitare; 
Comisia CEMT poate aproba, în cazuri justificate, participarea unui operator de transport la alocare pentru toate cele 5 relaţii restricţionate.
Important: 
(1) Numărul autorizaţiilor CEMT, solicitate de un operator de transport pentru o categorie CEMT (ex: Euro V sau Euro VI), nu poate depăşi 1/10 <10 %> din numărul total al autorizatiilor CEMT  alocate României pentru  categoria CEMT respectivă. 

(2) Numărul autorizaţiilor CEMT nerestricţionate, solicitate de un operator de transport pe o relaţie restricţionată, nu poate depăşi 1/10 <10 %> din numărul total al „liberelor” alocate României, pentru relaţia şi categoria de CEMT respectivă, pentru anul respectiv. 
Autorizaţiile CEMT nerestricţionate pe relaţia:

● Austria / ● Grecia / ● Italia / ● Federaţia Rusă / ● Ungaria,  
se alocă în conformitate cu prevederile art. 9, pct. (5) din Normele CEMT.
Pentru aceste relaţii se introduc următoarele condiţii suplimentare în procedura de alocare, astfel:
Pentru relaţia restricţionată - Federaţia Rusă:
Ţinând seama de conjuctura exceptională actuală, legată de conflictul din Ucraina, care a modificat, substantial, fluxurile de transport rutier de mărfuri spre şi dinspre Federatia Rusă, pentru anul 2027, în alocarea autorizaţiilor CEMT „libere” pe relaţia Federaţia Rusă se ţine seama de următoarele condiţii suplimentare: 

Rus.1. a. în cazul solicitanţilor care au avut alocate autorizaţii CEMT valabile pe relaţia Federaţia Rusă în anul 2026 şi care raportează curse pe relaţia respectivă, participarea la alocare se face în conformitate cu numărul de libere pe relaţia Rusia solicitate.

În cazul în care nu raportează curse pe relaţia Rusia, ca exceptie, participarea la alocare se face pentru o singură autorizaţie CEMT, „liberă” pe relaţia Federaţia Rusă.
Rus. 2. În cazul solicitărilor noi de autorizaţii CEMT nerestricţionate pe relaţia Federaţia Rusă, pentru operatorii de transport care nu au solicitat, anterior, autorizaţii CEMT sau ”libere” de Federaţia Rusă sau nu au primit, prin alocare, aceste „libere”, se admite, în acest caz, participare la alocare pentru o singură autorizaţie CEMT, fără restricţie de Federaţia Rusă.
Pentru relaţia restricţionată - Austria:

Alocarea se face ţinând seama de:
	A.1. a.
	utilizarea autorizaţiilor CEMT pe relaţia Austria, în cazul solicitanţilor care au primit astfel de autorizaţii în anul 2026; 
● condiţia respectivă se consideră îndeplinită dacă s-au raportat minim 4 curse cu punctul de încărcare/descărcare Austria, pe fiecare autorizaţie CEMT cu liber Austria alocată pentru anul 2026; raportul respectiv este evaluat de Comisia CEMT în functie de statistica curselor Austria raportate în anul 2026;


	b.
	la alocarea pentru anul 2027 nu se mai acordă autorizaţii CEMT nerestricţionate pe relaţia AUSTRIA:

	
	● în cazul operatorilor de transport care au avut alocate, în anul 2026, autorizaţii CEMT fără restricţie de Austria <”libere” pe relaţia Austria> şi nu au utilizat autorizaţiile CEMT pe această relaţie în anul respectiv.

	● A.2.
	În cazul cererilor noi de autorizaţii CEMT nerestricţionate pe relaţia Austria sau în cazul în care cererea de solicitare pentru alocarea CEMT 2026 este formulată în cursul anului 2027,
Solicitantul va declara, pe proprie răspundere, în cererea de solicitare electronică, că efectueză sau urmează să efectueze transport state UE – state non-UE pe relaţia Austria. 
participarea la alocare se face pentru singură autorizaţie CEMT, „liberă” pe relaţia Austria


	● A.3.
	În cazul unui solicitant care a primit autorizaţii CEMT nerestricţionate <”libere”> pe relaţia Austria pentru anul 2027, în funcţie de modul de utilizare a acestor autorizaţii, Comisia CEMT poate suplimenta, corespunzător, la cererea solicitantului, numărul „liberelor” de Austria alocate acestuia.

	● A.6.
	În cazul solicitărilor formulate în cursul anului 2027, alocarea autorizaţiilor CEMT nerestricţionate pe relaţia Austria se face lunar, începand cu luna februarie.


Pentru relaţia restricţionată - ITALIA
Alocarea se face ţinând seama de:
	● I.1.
	în cazul solicitanţilor care au primit autorizaţii CEMT cu „liber” Italia în anul 2026:

	a.
	utilizarea autorizaţiilor CEMT pe relaţia Italia;

condiţia respectivă se consideră îndeplinită dacă s-au raportat minim 4 curse cu punctul de încărcare/descărcare Italia, pe fiecare autorizaţie CEMT cu liber Italia alocată pentru anul 2026; raportul respectiv este evaluat de Comisia CEMT în functie de statistica curselor raportate în anul 2026;

	b.
	la alocarea pentru anul 2027 nu se mai acordă autorizaţii CEMT nerestricţionate pe relaţia ITALIA:

	
	● în cazul operatorilor de transport care au avut alocate, în anul 2027, autorizaţii CEMT fără restricţie de Italia <”libere” pe relaţia Italia> şi nu au utilizat autorizaţiile CEMT pe această relaţie în anul respectiv.

	● I.2.
	În cazul cererilor noi de autorizaţii CEMT nerestricţionate pe relaţia Italia, cereri depuse pentru alocarea iniţială:

	a.
	se admite participarea la alocare pentru 1 autorizaţie CEMT „liberă” pe Italia, indiferent de numărul autorizaţiilor CEMT „libere” pe relaţia Italia solicitate.
Justificare: Un operator de transport român poate derula transportul rutier de mărfuri între Italia şi un stat non-UE numai pe baza autorizaţiei CEMT „liberă pe Italia”; astfel, solicitanţii care nu au avut alocate autorizaţii CEMT nu pot efectua şi justifica, eventual, aceste transporturi.
Transportul rutier de mărfuri între Italia şi un stat UE nu are nevoie de autorizaţie CEMT. 

	b.
	în cazul în care solicitarea se refera la un număr mai mare de autorizaţii CEMT „libere pe Italia”, solicitantul va justifica cerinţa respectivă; Comisia CEMT stabileşte, în fiecare caz, numărul de autorizaţii CEMT „libere” de Italia pentru care solicitantul poate participa la alocare.

	● I.3.
	Participarea la alocarea autorizaţiilor CEMT „libere” pe Italia implică, în toate cazurile de mai sus, aplicarea algoritmului matematic de alocare a acestor autorizaţii celor care îndeplinesc condiţiile pentru participare la alocare. 

	● I.4.
	în cazul în care cererea de solicitare pentru alocarea CEMT 2027 „liber” pe Italia este formulată în cursul anului 2027:
solicitantul poate participa la alocarea autorizaţiilor CEMT „libere” pe relaţia Italia rămase nedistribuite pentru o autorizaţie CEMT „liberă” pe Italia, indiferent de numărul autorizaţiilor CEMT „libere” pe relaţia Italia solicitate;

	● I.5.
	În cazul unui solicitant care a primit autorizaţii CEMT nerestricţionate <”libere”> pe relaţia Italia pentru anul 2027, în funcţie de modul de utilizare a acestor autorizaţii, Comisia CEMT poate suplimenta, corespunzător, la cererea solicitantului, numărul „liberelor” de Italia alocate acestuia.


Pentru relaţia restricţionată - Grecia:

Alocarea se face ţinând seama de:
	● GR.1.
	în cazul solicitanţilor care au primit autorizaţii CEMT cu „liber” Grecia în anul 2026:

	a.
	utilizarea autorizaţiilor CEMT pe relaţia Grecia; 
condiţia respectivă se consideră îndeplinită dacă s-au raportat minim 4 curse cu punctul de încărcare/descărcare Grecia, pe fiecare autorizaţie CEMT cu liber Grecia alocată pentru anul 2026; raportul respectiv este evaluat de Comisia CEMT în functie de statistica curselor raportate în anul 2026;

	        b.
	la alocarea pentru anul 2027 nu se mai acordă autorizaţii CEMT nerestricţionate pe relaţia GRECIA:

	
	● în cazul operatorilor de transport care au avut alocate, în anul 2026, autorizaţii CEMT fără restricţie de Grecia <”libere” pe relaţia Grecia> şi nu au utilizat autorizaţiile CEMT pe această relaţie în anul respectiv.

	● GR.2.


	În cazul cererilor noi de autorizaţii CEMT nerestricţionate pe relaţia GRECIA, cereri depuse:

pentru alocarea iniţială;

	
	Ţinând seama de numărul limitat de libere de Grecia care se alocă în contingentul anual CEMT, Secretariatul CEMT va analiza fiecare solicitare de liber Grecia, pe baza contractelor declarate; în cazul în care, în urma analizei, rezultă certitudinea utilizării relaţiei Grecia în contractele derulate cu statele terţe non–UE, Comisia CEMT poate admite participarea la alocare pentru 1 autorizaţie CEMT „liberă” pe Grecia, indiferent de numărul autorizaţiilor CEMT „libere” pe relaţia Grecia solicitate.  
Transportul rutier de mărfuri între Grecia şi un stat UE nu are nevoie de autorizaţie CEMT.

Autorizatia CEMT cu liber de Grecia se utilizeaza numai pentru transport în şi din Grecia spre un stat terţ non-UE.

	● GR.3.
	Participarea la alocarea autorizaţiilor CEMT „libere” pe Grecia implică, în toate cazurile de mai sus, aplicarea algoritmului matematic de alocare a acestor autorizaţii celor care îndeplinesc condiţiile pentru participare la alocare. Deoarece alocarea nu se face diferenţiat pentru categoria Euro V sau Euro VI, algoritmul respectiv se aplică la numărului total al autorizaţiilor CEMT alocate solicitanţilor pentru toate categoriile solicitate.

	● GR.4.
	în cazul în care cererea de solicitare pentru alocarea CEMT 2027 „liber” pe Grecia este formulată în cursul anului 2027:
Secretariatul CEMT va analiza fiecare solicitare de liber Grecia, pe baza contractelor declarate; în cazul în care, în urma analizei, rezultă certitudinea utilizării relaţiei Grecia în contractele derulate cu statele terţe non–UE, Comisia CEMT poate admite participarea la alocare pentru 1 autorizaţie CEMT „liberă” pe Grecia, indiferent de numărul autorizaţiilor CEMT „libere” pe relaţia Grecia solicitate. Alocarea se face in limita  autorizaţiilor CEMT „libere” pe relaţia Grecia rămase nedistribuite sau realocate.

	● GR.5.
	În cazul unui solicitant care a primit autorizaţii CEMT nerestricţionate <”libere”> pe relaţia Grecia pentru anul 2027, în funcţie de modul de utilizare a acestor autorizaţii, Comisia CEMT poate suplimenta, corespunzător, la cererea solicitantului, numărul „liberelor” de Grecia alocate acestuia.

	
	

	● H.1.

	Pentru relaţia restricţionată – UNGARIA

Autorizaţiile CEMT „libere” pe relaţia Ungaria se alocă matematic, în funcţie de solicitări, solicitantilor care au menţionat, pe proprie răspundere, relaţia Ungaria, ca relaţie contractuală în cererea electronică pentru acordarea de autorizaţii CEMT.

	● H.2
	în cazul în care cererea de solicitare pentru alocarea CEMT 2027 „liber” pe Ungaria este formulată în cursul anului 2027, Comisia CEMT alocă liberele solicitate în funcţie de numărul de autorizaţii CEMT solicitate şi numărul de curse pe relaţia Ungaria declarate în solicitare. Alocarea se face in limita  autorizaţiilor CEMT „libere” pe relaţia Ungaria rămase nedistribuite sau realocate.


